strabo.geographica 16.4.17
νομαδικὸς μὲν οὖν ὁ βίος τῶν Τρωγλοδυτῶν , τυραννοῦνται δὲ καθʼ ἕκαστα , κοιναὶ δὲ καὶ γυναῖκες καὶ τέκνα πλὴν τοῖς τυράννοις , τῷ δὲ τὴν τυράννου φθείραντι πρόβατον ἡ ζημία ἐστί · στιβίζονται δʼ ἐπιμελῶς αἱ γυναῖκες , περίκεινται δὲ τοῖς τραχήλοις κογχία ἀντὶ βασκανίων . πολεμοῦσι δὲ περὶ τῆς νομῆς , κατʼ ἀρχὰς μὲν διωθούμενοι ταῖς χερσίν , εἶτα λίθοις , ὅταν δὲ τραῦμα γένηται , καὶ τοξεύμασι καὶ μαχαιρίσι · διαλύουσι δʼ αἱ γυναῖκες εἰς μέσους προϊοῦσαι καὶ δεήσεις προσενέγκασαι · τροφὴ δʼ ἔκ τε σαρκῶν καὶ τῶν ὀστέων κοπτομένων ἀναμὶξ καὶ εἰς τὰς δορὰς ἐνειλουμένων , εἶτʼ ὀπτωμένων καὶ ἄλλως πολλαχῶς σκευαζομένων ὑπὸ τῶν μαγείρων , οὓς καλοῦσιν ἀκαθάρτους · ὥστε μὴ κρεοφαγεῖν μόνον ἀλλὰ καὶ ὀστοφαγεῖν καὶ δερματοφαγεῖν · χρῶνται δὲ καὶ τῷ αἵματι καὶ τῷ γάλακτι καταμίξαντες . ποτὸν δὲ τοῖς μὲν πολλοῖς ἀπόβρεγμα παλιούρου , τοῖς δὲ τυράννοις μελίκρατον , ἀπʼ ἄνθους τινὸς ἐκπιεζομένου τοῦ μέλιτος . ἔστι δʼ αὐτοῖς χειμὼν μὲν ἡνίκα οἱ ἐτησίαι πνέουσι ( κατομβροῦνται γάρ ) , θέρος δʼ ὁ λοιπὸς χρόνος . γυμνῆται δὲ καὶ δερματοφόροι καὶ σκυταληφόροι διατελοῦσιν · εἰσὶ δʼ οὐ κολοβοὶ μόνον ἀλλὰ καὶ περιτετμημένοι τινὲς καθάπερ Αἰγύπτιοι . οἱ δὲ Μεγαβάροι Αἰθίοπες τοῖς ῥοπάλοις καὶ τύλους προστιθέασι σιδηροῦς , χρῶνται δὲ καὶ λόγχαις καὶ ἀσπίσιν ὠμοβυρσίνοις , οἱ δὲ λοιποὶ Αἰθίοπες τόξοις καὶ λόγχαις . θάπτουσι δέ τινες τῶν Τρωγλοδυτῶν ῥάβδοις παλιουρίναις δήσαντες τὸν αὐχένα τῶν νεκρῶν πρὸς τὰ σκέλη , ἔπειτα εὐθὺς καταλεύουσιν ἱλαροί , γελῶντες ἅμα , ἕως ἂν τοῦ τὴν ὄψιν σώματος ἀποκρύψωσιν · εἶτʼ ἐπιθέντες κέρας αἴγειον ἀπίασιν . ὁδοιποροῦσι δὲ νύκτωρ ἐκ τῶν ἀρρένων θρεμμάτων κώδωνας ἐξάψαντες , ὥστʼ ἐξίστασθαι τὰ θηρία τῷ ψόφῳ · καὶ λαμπάσι δὲ καὶ τόξοις ἐπὶ τὰ θηρία χρῶνται , καὶ διαγρυπνοῦσι τῶν ποιμνίων χάριν ᾠδῇ τινι χρώμενοι πρὸς τῷ πυρί .
Lemmas: νομαδικός μέν οὖν ὁ βίος ὁ Τρωγλοδύτης , τυραννεύω δέ κατά ἕκαστος , κοινός δέ καί γυνή καί τέκνον πλήν ὁ τύραννος , ὁ δέ ὁ τύραννος φθείρω πρόβατον ὁ ζημία εἰμί · στιβίζομαι δέ ἐπιμελής ὁ γυνή , περίκειμαι δέ ὁ τράχηλος κογχίον ἀντί βασκάνιον . πολεμέω δέ περί ὁ νομή , κατά ἀρχή μέν διωθέω ὁ χείρ , εἶτα λίθος , ὅταν δέ τραῦμα γίγνομαι , καί τόξευμα καί μαχαιρίς · διαλύω δέ ὁ γυνή εἰς μέσος προέρχομαι καί δέησις προσφέρω · τροφή δέ ἐκ τε σάρξ καί ὁ ὀστέον κόπτω ἀναμίξ καί εἰς ὁ δορά ἐνειλέω , εἶτα ὀπτάω καί ἄλλος πολλαχῶς σκευάζω ὑπό ὁ μάγειρος , ὅς καλέω ἀκάθαρτος · ὥστε μή κρεοφαγέω μόνος ἀλλά καί ὀστοφαγέω καί δερματοφαγέω · χράω δέ καί ὁ αἷμα καί ὁ γάλα καταμείγνυμι . ποτός δέ ὁ μέν πολύς ἀπόβρεγμα παλίουρος , ὁ δέ τύραννος μελίκρατον , ἀπό ἄνθος τις ἐκπιέζω ὁ μέλι . εἰμί δέ αὐτός χειμών μέν ἡνίκα ὁ ἐτησίαι πνέω ( κατομβρέομαι γάρ ) , θέρος δέ ὁ λοιπός χρόνος . γυμνήτης δέ καί δερματοφόρος καί σκυταληφόρος διατελέω · εἰμί δέ οὐ κολοβός μόνος ἀλλά καί περιτέμνω τις καθά Αἰγύπτιος . ὁ δέ Μεγαβάρος Αἰθίοψ ὁ ῥόπαλον καί τύλος προστίθημι σιδήρεος , χράω δέ καί λόγχη καί ἀσπίς ὠμοβύρσινος , ὁ δέ λοιπός Αἰθίοψ τόξον καί λόγχη . θάπτω δέ τις ὁ Τρωγλοδύτης ῥάβδος παλιούρινος δέω ὁ αὐχήν ὁ νεκρός πρός ὁ σκέλος , ἔπειτα εὐθύς καταλεύω ἱλαρός , γελάω ἅμα , ἕως ἄν ὁ ὁ ὄψις σῶμα ἀποκρύπτω · εἶτα ἐπιτίθημι κέρας αἴγειος ἀπέρχομαι . ὁδοιπορέω δέ νύκτωρ ἐκ ὁ ἄρσην θρέμμα κώδων ἐξάπτω , ὥστε ἐξίστημι ὁ θηρίον ὁ ψόφος · καί λαμπάς δέ καί τόξον ἐπί ὁ θηρίον χράω , καί διαγρυπνέω ὁ ποίμνιον χάριν ἀοιδή τις χράω πρός ὁ πῦρ .